## REPUBLICA MOLDOVA

# CONSILIUL MUNICIPAL HÎNCEŞTI

**DECIZIE Nr. 18/03**

din 29 mai 2020

***„Cu privire la demersul Ministerului Educației ,***

***Culturii și Cercetării al Republicii Moldova”***

 În temeiul art. 14 alin. (2) lit. b) al Legii Republicii Moldova nr. 436 din 28.12.2006 privind administrația publică locală; art. 2 lit. c), art. 8 alin. (1) și (2) al Legii Republicii Moldova nr. 523 din 16.07.1999 cu privire la proprietatea publică a unităților administrativ-teritoriale; pct. 10 subpunct. 1) lit.b) din Regulamentul cu privire la modul de transmitere a bunurilor proprietate publica aprobat prin Hotărîrea Guvernului nr. 901/2015, Planul Urbanistic General al mun. Hîncești examinînd demersul Ministerului Educației , Culturii și Cercetării al Republicii Moldova nr. 08/5-09/2105 din 07.04.2020 avînd în vedere avizul comisiei pe probleme funciare, amenajare a teritoriului, construcții, industrie, agricultură și protecția mediului, Consiliul municipal Hîncești, **DECIDE**:

1. Se acceptă transmiterea cu titlu gratuit din proprietatea publică a statului în proprietatea publică a municipiului Hîncești a porțiunii de drum cu suprafața de 1885.062 m.p. amplasat în mun. Hîncești , str. Alexandru Marinescu, 10A, teritoriul Colegiului de Construcții din mun. Hîncești.

 2. Secretarul Consiliului municipal Hîncești, dna E. Plăcintă, va asigura aducerea la cunoștința părților cointeresate prevederile prezentei decizii.

**Președintele ședinței**

**Consiliului municipal Hîncești Chetruș Boris**

**Secretarul Consiliului municipal Hîncești Plăcintă Eugenia**